Bústofn : Miðlægur gagnagrunnur til að halda utan um dýraeftirlit og forðagæslu í samræmi við lög um búfjárhald nr. 38 / 2013 . Jafnvægisverð : Það verð sem myndast þegar framboðið magn er jafnt og eftirspurt magn eða lægsta verð sem jafnvægismagn getur verið selt og keypt á . Handhafar greiðslna . Skilyrði fyrir greiðslum eru : þátttaka í afurðaskýrsluhaldi með fullnægjandi skilum í samræmi við 4. gr. og fullnægjandi skil á haustskýrslu í Bústofn skv. 10. gr. laga nr. 38 / 2013 um búfjárhald . Heimilt er að skuldajafna endurgreiðslukröfu vegna annarra stuðningsgreiðslna skv. samningi um starfsskilyrði í nautgriparækt . Eftirfarandi skal skrá eða vera til staðar í afurðaskýrsluhaldi auk upplýsinga sem eru skráðar í hjarðbók búsins ( lágmarkskröfur ) : Burðardagur kúa og kvígna , fjöldi fæddra kálfa og afdrif þeirra . Niðurstöður kýrsýna ( mjólkursýni ) úr öllum mjólkandi kúm sem mjólkurframleiðendur skulu taka tvisvar sinnum í hverjum ársfjórðungi . Mjólkursýni skal taka með viðurkenndum hætti og sýna þverskurð af mjólkinni úr viðkomandi kú . Innlegg mjólkur frá afurðastöðvum skal lesa inn í Huppu fyrir hvern framleiðanda . Tryggður skal fullnægjandi aðgangur að Huppu og undirliggjandi gagnagrunni til að tryggja m.a. að skýrsluhaldskerfið uppfylli þær kröfur sem gerðar eru til fullnægjandi afurðaskýrsluhalds . Frestun eða niðurfelling stuðningsgreiðslna . Þegar framleiðandi hefur staðið fullnægjandi skil á skýrsluhaldi fyrir skýrsluhaldsárið á undan skal greiða þær stuðningsgreiðslur sem frestað hefur verið til framleiðanda . Endurkrefja skal framleiðanda um stuðningsgreiðslur fyrir það tímabil sem hann þáði greiðslur fyrir ef hann stendur ekki skil á afurðaskýrsluhaldi . Heimilt er að ákveða að greiðslur samkvæmt samningi um starfsskilyrði nautgriparæktar dagsettum 19. febrúar 2016 verði greiddar til framleiðanda óháð framleiðslu á lögbýli ef framleiðsluskilyrði hafa raskast tímabundið vegna áfalla , sbr. 32. gr. búvörulaga nr. 99 / 1993 . Heimilt er að færa árlega allt að 20% þeirrar fjárhæðar sem ætluð er til hvers verkefnis . Nefndinni er heimilt að ráðstafa slíkum fjármunum til eftirtalinna verkefna : Efling á markaðsfærslu nautgripaafurða . Sérstakar uppbætur fyrir slátrun kálfa og kúa . Afurðastöð skal greiða framleiðanda lágmarksverð fyrir mjólk sem miðast við 1. flokks mjólk með skilgreindu efnainnihaldi . Afurðastöðvar og aðrir sem hafa með vinnslu og sölu búvara að gera skulu láta Matvælastofnun í té upplýsingar um framleiðslu , sölu , birgðir og vinnslu . Greiðsla út á greiðslumark . Skal fyrst greitt fyrir fyrsta prósentustig sem greiðslumarkshafi framleiðir umfram eigið greiðslumark og síðan annað prósentustig og svo áfram eftir því sem ónotað greiðslumark gefur tilefni til . Afurðastöð skal senda ráðuneytinu tilkynningu um stöðvun mjólkurinnleggs , ef mjólkurinnlegg framleiðanda fellur niður í heilan mánuð eða lengri tíma . Afurðastöðvum og framleiðendum er skylt að láta ráðuneytinu í té allar þær upplýsingar sem að gagni geta komið og þær geta veitt . Tilkynningar um greiðslumark lögbýla . Markaðsfyrirkomulag við aðilaskipti að greiðslumarki mjólkur . Markaðsfyrirkomulag . Öll aðilaskipti að greiðslumarki mjólkur falla undir ákvæði þessarar reglugerðar og eru önnur aðilaskipti að greiðslumarki mjólkur á milli lögbýla óheimil hvort sem um er að ræða sölu eða gjafir . Í janúar 2020 skal framkvæmdanefnd búvörusamninga taka afstöðu til þess hvort setja skuli hámarksverð á greiðslumark á fyrsta markaði með hliðsjón af markaðsaðstæðum . Tillaga skal þá lögð fyrir ráðherra eigi síðar en 1. febrúar 2020 . Markaðsframkvæmd . Markaður fyrir greiðslumark mjólkur skal haldinn þrisvar á ári ; þann 1. apríl , 1. september og þann 1. nóvember . Tilboðsgjöfum er skylt að gæta að því að einungis eitt tilboð komi frá aðilum sem teljast tengdir . Að hámarki er hægt að óska eftir 50.000 lítrum til kaups á hverjum markaði , eða alls 150.000 lítrum árlega . Framkvæmdanefnd búvörusamninga gerir tillögu til ráðherra um breytt hámark ef aðstæður krefja . Þá má hlutdeild framleiðanda eða framleiðenda sem eru í eigu einstakra aðila , einstaklinga , lögaðila eða tengdra aðila ekki nema hærra hlutfalli en 1,2% af árlegu heildargreiðslumarki mjólkur . Heimilt er að senda kröfu til innheimtu fyrir kauptilboði ef hún er ekki greidd á gjalddaga á kostnað tilboðsgjafa . Við flokkun tilboða um sölu skal þeim raðað upp eftir hækkandi verði við hvert innfært tilboð . Kauptilboðum skal raðað upp eftir lækkandi verði við hvert innfært tilboð á sama hátt . Nýliðar skulu eiga forkaupsrétt á 5% af því greiðslumarki sem boðið er til sölu á hverjum markaði , sbr. 16. gr . Sé ábúandi lögbýlis hins vegar annar en eigandi / eigendur þess þarf samþykki beggja / allra fyrir ráðstöfun greiðslumarks frá lögbýli . Sé um ábúðarlok að ræða skal það boðið fram á næsta mögulega markaðsdegi . Greiðslumark sem flyst á milli aðila á þennan hátt skal taka sömu hlutfallsbreytingum og heildargreiðslumark gerir við ákvörðun á heildargreiðslumarki hvers árs . Aðilaskipti að greiðslumarki taka ekki gildi fyrr en staðfesting ráðuneytisins liggur fyrir . Innvegin mjólk . Greiðslur út á innvegna mjólk . Greiðslur á alla innvegna mjólk eru greiddar mánaðarlega óháð greiðslumarki . Gripagreiðslur . Útreikningur á fjölda mjólkurkúa byggir á gögnum úr lögbundnu skýrsluhaldi ( HUPPU ) þar sem stofn skal vera íslenskur og framleiðsluform mjólkurframleiðsla eða kjötframleiðsla . Gripagreiðslur skerðast ef fjöldi mjólkurkúa framleiðanda eða framleiðenda á lögbýli sem eru í eigu einstakra aðila , einstaklinga , lögaðila eða tengdra aðila , er yfir þeim mörkum sem að neðan greinir , skv. eftirfarandi töflu : Hlutfall af óskertri greiðslu Gripagreiðslur skerðast ef fjöldi holdakúa framleiðanda eða framleiðenda á lögbýli sem eru í eigu einstakra aðila , einstaklinga , lögaðila eða tengdra aðila , er yfir þeim mörkum sem að neðan greinir , skv. eftirfarandi töflu : Hlutfall af óskertri greiðslu Ef heildarfjöldi árskúa á landinu er minni en sú viðmiðun sem stuðst var við í samningi skv. 1. gr. , þ.e. 25.000 mjólkurkýr og 3.000 holdakýr , hækkar greiðsla ríkissjóðs á hverja árskú til samræmis . Gjalddagar gripagreiðslna . Þannig er framlagi vegna janúar skipt á grundvelli framleiðslu í næstliðnum desembermánuði . 5% fjárhæðarinnar renna til Nautastöðvar Bændasamtaka Íslands til að standa straum af kostnaði við þjálfun frjótækna . Sláturálags á nautakjöt sem uppfyllir eftirfarandi gæðakröfur : Nautakjöt falli ekki í EUROP gæðaflokk P og P - . Miða skal við slátrun á tímabilinu 1. janúar til 31. desember ár hvert . Ár hvert skal auglýst eftir umsækjendum um framlög til fjárfestingastuðnings . Framleiðandi í nautgriparækt sem uppfyllir skilyrði 3. gr. getur sótt um fjárfestingastuðning . Heimilt er að kalla eftir frekari upplýsingum ef þörf er talin á því við mat á umsókn : Upplýsingar um nafn , kennitölu , og lögheimili framleiðanda sem sækir um stuðning . Rökstuðningur fyrir framkvæmd og hvernig framkvæmdin uppfyllir skilyrði fyrir stuðningi skv. 24. gr . Samþykktar teikningar skulu þó berast eigi síðar en við lokaúttekt . Umsækjendur skulu skila fullnægjandi umsókn innan tilskilins tímafrests . Sé fyrirhugað að framkvæmdir sem sótt er um stuðning fyrir verði framkvæmdar á fleiri en einu ári skal umsækjandi gera grein fyrir áfangaskiptingu þeirra í heild sinni í verklýsingu , verk - og kostnaðaráætlun . Heimilt er að veita stuðning við sömu framkvæmdir til allt að þriggja ára samfellt og skal þá framleiðandi leggja inn nýja umsókn árlega . Úttekt , ef við á . Heimilt er að taka út framkvæmd umsækjanda , á kostnað hans . Ef talið er að framkvæmdakostnaður eða einstaka kostnaðarliðir hafi farið fram úr því sem eðlilegt getur talist skal taka tillit til þess við útreikning á endanlegri styrkupphæð . Framleiðandi skal endurgreiða greiddan fjárfestingastuðning komi í ljós að stuðningur sem greiddur hefur verið hafi ekki verið nýttur til framkvæmda á því framkvæmdaári sem sótt var um stuðning fyrir , kröfur gildandi reglugerðar um velferð nautgripa ekki uppfylltar eða vikið hafi verið frá upplýsingum samkvæmt umsókn án þess að greint hafi verið frá . Beri að endurgreiða skal handhafi endurgreiða greiðslur með vöxtum sem Seðlabanki Íslands ákveður og birtir skv. 1. mgr. 8. gr. laga nr. 38 / 2001 , um vexti og verðtryggingu , frá þeim tíma er greiðslan átti sér stað og þar til endurgreiðsla fer fram . Auk almennra vaxta skal handhafi greiða dráttarvexti skv. 1. mgr. 6. gr. , sbr. 3. mgr. 5. gr. laga nr. 38 / 2001 . Brot á reglugerð þessari varða viðurlögum samkvæmt búvörulögum nr. 99 / 1993 , með síðari breytingum . Með mál út af brotum skal farið skv. lögum nr. 88 / 2008 um meðferð sakamála . Reglugerð þessi er sett samkvæmt heimild í búvörulögum nr. 99 / 1993 , með síðari breytingum . Kristján Þór Júlíusson sjávarútvegs - og landbúnaðarráðherra .